b'\n_START_ARTICLE_\nRelaci\xc3\xb3 \xc3\xa0rea de superf\xc3\xadcie-volum\n_START_PARAGRAPH_\nLa relaci\xc3\xb3 \xc3\xa0rea de superf\xc3\xadcie-volum de vegades escrita com sa/vol o SA:V, \xc3\xa9s el cocient entre l\'\xc3\xa0rea superficial d\'un objecte i el volum d\'aquest objecte. La relaci\xc3\xb3 superf\xc3\xadcie-volum s\'expressa en unitat de la inversa de la unitat de dist\xc3\xa0ncia. Per exemple un cub els costats del qual fan a t\xc3\xa9 una \xc3\xa0rea superficial de 6a\xc2\xb2 i un volum d\'a\xc2\xb3. Per tant la relaci\xc3\xb3 surf\xc3\xadcie-volum en el cas d\'un cub \xc3\xa9s SA:V = \\frac{6a^2}{a^3} = \\frac{6}{a}._NEWLINE_Per a una forma donada, SA:V \xc3\xa9s inversament proporcional a la seva mida. Un cub les arestes del qual medeixin 2\xc2\xa0m t\xc3\xa9 una relaci\xc3\xb3 sa/vol= 3\xc2\xa0m\xe2\x81\xbb\xc2\xb9, que \xc3\xa9s la meitat de la relaci\xc3\xb3 sa/vol que t\xc3\xa9 un cub les arestes del qual, medeixin 1\xc2\xa0m. En cas de voler mantenir la relaci\xc3\xb3 SA:V quan augmenta la mida cal adoptar augmentar una menys compacta.\n_START_SECTION_\nQu\xc3\xadmica f\xc3\xadsica\n_START_PARAGRAPH_\nLa relaci\xc3\xb3 superf\xc3\xadcie-volum \xc3\xa9s un factor important en la reactivitat qu\xc3\xadmica de les reaccions que involucren un material s\xc3\xb2lid, ja que \xc3\xa9s un dels factors que determinen la velocitat amb la que ocorre una reacci\xc3\xb3 qu\xc3\xadmica. Els materials que en una gran relaci\xc3\xb3 d\'\xc3\xa0rea superficial comparada amb el seu volum (o sia, di\xc3\xa0metres molt petits o extremadament porosos o que no s\xc3\xb3n compactes), reaccionen a velocitats molt m\xc3\xa9s r\xc3\xa0pides que no pas aquells materials monol\xc3\xadtics, ja que tenen una major superf\xc3\xadcie exposada a reaccionar._NEWLINE_Una alta relaci\xc3\xb3 superf\xc3\xadcie-volum proporciona una gran "for\xc3\xa7a impulsora" per accelerar els processos termodin\xc3\xa0mics que minimitzen l\'energia lliure termodin\xc3\xa0mica.\n_START_SECTION_\nFisiologia\n_START_PARAGRAPH_\nLa relaci\xc3\xb3 superf\xc3\xadcie-volum de les c\xc3\xa8l\xc2\xb7lules i dels organismes t\xc3\xa9 un gran impacte en la seva biologia (la fisiologia, el comportament i altres qualitats). Per exemple, molts microrganismes aqu\xc3\xa0tics han incrementat la seva \xc3\xa0rea superficial que fa que redueixi la seva taxa d\'enfonsament i els permet mantenir-se prop de la superf\xc3\xadcie amb menor despesa d\'energia. Entre altres aspectes, les altes relacions entre superf\xc3\xadcie i volum presenten problemes de control de la temperatura en ambients desfavorables.'